text: Nu er der givet tilladelse til vildsvinehegnet
  13 august 2018 kl. 15.33
  Mandag sagde Miljøstyrelsen ja til at hegnet kan komme op i 2019.
  Mandag gav Miljøstyrelsen tilladelse til vildsvinehegnet langs grænsen til Tyskland. Det oplyser styrelsen på sin hjemmeside. Dermed er hegnet rykket nærmere på at blive virkelighed i 2019.
  Det er Naturstyrelsen, der skal stå for opførelsen af hegnet. Arbejdet ventes indledt i begyndelsen af året, og at det er afsluttet samme år.
  Det bliver 70 km. langt og op til halvanden meter i højden.
  Ifølge Miljøstyrelsen skal hegnet beskytte den danske svineeksport og hindre, at vildsvin trænger ind i Danmark sydfra og spreder vildsvinepest til danske svinebesætninger.
  Afrikansk svinepest har aldrig været konstateret i Danmark, men Fødevarestyrelsen oplyser, at det er konstateret i lande tæt på Danmark.
  Der er kommet 29 høringssvar til hegnet, men linjeføring og udformning af hegnet er uændret.
  